Природен парк Штурмовци

Природниот парк Штурмовци се наоѓа во близина на Птуј, веднаш до Птујско езеро. Тоа е заштитено како Природен парк од 1979 година. Се простира на скромни 125 хектари и е засолниште на животни и растенија, од кои многу се на црвениот список на МСЗП.

Името Штурмовци или Штурмовец потекнува од германскиот збор der Sturm - бура, die Aue - ливада.

 Парковска област 
На северозападниот дел паркот се граничи со езерото Птуј, на југ со падините на Халозе, а на исток со устието на реките Драва и Дравиња. Ова е широка рамнина и се смета за ефикасен резервоар за висока вода.

 Речен лак 
Првата природна вредност на Природниот парк Штурмовци е речниот лак. Ова е само остаток од некогашните обемни локи покрај реката Драва помеѓу Марибор и Ормож. Белите врби најчесто растат во најдлабоките предели, кои можат да бидат поплавени поголем дел од годината. На повисоките и посуви локации, врбите исчезнуваат, заменети со тополи, јасени, брестови, дабови и други. Можат да бидат во вода до 3 месеци во годината. 

 Штурмовски Велики лес 
На толку мала површина е формиран уникатен пејзаж во Словенија. Ова се прекрасни рамни ливади со ретка листопадна шума. Пејзажот овде наликува на добро одржувани паркови на замоци. Дивите орхидеи цветаат до средината на мај, дури и пред сезоната на косење. Ботаничката знаменитост на паркот Штурмовци - дивата орхидеја расте тука.

 Хајдинска Студенчница 
Хајдинска Студенчница секогаш е бистра, дури и по дожд, бидејќи извира директно од подземните води. Вегетацијата е особено бујна поради водата тука расте мочуришниот ирис кој се издвојува по својата убавина. Најчесто расте од водата.

 Птици 
Паркот е важен дел од подрачјето Натура 2000 и е вклучен во листата на орнитолошки важни подрачја - IBAE. Орнитолозите овде нашле и регистрирале 234 видови птици а од нив 87 видови на птици се гнездат трајно.

 Поврзано 

 Список на заштитени паркови во Словенија

 Надворешни врски 

 Природно-научна образовна патека Штурмовец    

 Литература 

 Менцингер, Борут Природни паркови на Словенија Љубљана, Младинска књига Заложба д.д., 2004 (   ISBN 86 11 16747 3
 Уредба за прогласување и заштита на природни подрачја и споменици на природата во општина Птуј (Службен весник на Ормож, Птуј бр. 14/79).
 Брошура за Природниот парк Штурмовци, Природонаучен водич (Општина Птуј, 1993) 
Категорија:Општина Видем
Категорија:Природни паркови во Словенија